stanford-oval/wikipedia huggingface dataset:
Keiteleen työväentalo
Historiaa

Keiteleen sosialidemokraattinen työväenyhdistys perustettiin 4. lokakuuta 1931. Samana syksynä Keiteleen työväenyhdistys purkautui ja luovutti varansa uudelle sosialidemokraattiselle yhdistykselle. Ensimmäisen toimintavuoden lopussa yhdistyksen jäsenmäärä oli 12. Ensimmäinen työväentalo yhdistykselle hankittiin jo maaliskuussa 1932 ostamalla toisen lakkautetun keiteleläisen työväenyhdistyksen, Kummunkylän työväenyhdistyksen talo. Myös jäsenistö siirtyi lakkautetusta Kummunkylän yhdistyksestä sosialidemokraattisen yhdistyksen jäseniksi. Kesällä 1932 yhdistys vuokrasi lisäksi kahvila- ja asuinrakennuksen, joka pian ostettiin omaksi. Vuonna 1935 talousvaikeuksiin joutunut, myöskin keiteleläinen Hamulan työväenyhdistys myi talonsa rakennustarpeiksi sosialidemokraattiselle työväenyhdistykselle. Vuonna 1940 työväentalo paloi tuntemattomasta syystä. Vuonna 1941 alkoivat uuden työväentalon rakennustyöt.  Jatkosodan syttymisen vuoksi työ kuitenkin keskeytyi. Otto Malisen suunnittelema talo valmistui lopulta vuonna 1947. Vuonna 2004 talo myytiin yksityisomistukseen.
Rakennus

Työväentalon pinta-ala on 300 neliömetriä, huonekorkeus 4,5 metriä ja tontin pinta-ala 2 625 neliömetriä. Talossa on ollut sali, jossa näyttämö, sekä keittiö- ja kahviotilat. Talo sähköistettiin vuonna 1956, ja siihen hankittiin elokuvalaite samana vuonna. Vuosina 1979–1985 talossa toteutettiin peruskorjaus, jolloin siihen myös lisättiin sisä-WC:t. Peruskorjauksen yhteydessä talon seinät peitettiin mineriittilevyillä. Korjauksiin saatiin avustusta Opetusministeriöltä. Talo on tiettävästi edelleen pystyssä. Keiteleen asemakaavassa se oli aiemmin määritelty historiallisesti ja rakennushistoriallisesti merkittäväksi. Vuoden 2013 asemakaavaehdotuksessa Keiteleen kunta esitti  suojelumerkinnän poistamista sillä perusteella, että talo oli "Purkukuntoinen yksityisen omistama rakennus, tyhjillään. Pilattu remontilla julkisivu jo kymmeniä vuosia sitten asentamalla mineriittilevyt. Katto puretun piipun kohdalta, ollut avoin sateelle". Purkamisesta on sittemmin keskusteltu ainakin vuonna 2020, jolloin mainittiin kunnanjohtajan selvittävän asiaa.
Toimintaa talossa

Talossa pidettiin suosittuja tansseja ja iltamia, ja urheiluseura Keiteleen Kunto piti salissa nyrkkeily- ja painiharjoituksia. Työväentalolla järjestettiin myös joukkoröntgenkuvauksia, joilla seulottiin väestöstä  keuhkotuberkuloosia. Kun elokuvien esittäminen aloitettiin vuonna 1957, niistä tuli hyvin suosittuja. Vuonna 1957 elokuvissa kävi 18 148 katsojaa, kun Keiteleen kunnassa asukkaita oli 4754. Elokuvien esittäminen jatkui ainakin 1980-luvulle saakka. Sen jälkeenkin, kun talo siirtyi yksityisomistukseen vuonna 2004, siellä on järjestetty erilaista toimintaa. Siellä on vietetty syntymäpäiviä, pidetty kirpputoria ja myyty huonekaluja, ja talossa on ollut myös matelijanäyttely. Sittemmin talo on jäänyt tyhjilleen.
Kingdoms Disdained

| Kingdoms Disdained Morbid Angel |
| --- | --- | --- |

Studioalbumin tiedot
 Äänitetty : Mana Recording Studios, St. Petersburg, Florida
 Julkaistu: 1. joulukuuta 2017
 Tuottaja(t): Erik Rutan
 Tyylilaji: death metal
 Levy-yhtiö: Silver Lining Music
Listasijoitukset
  31.
Morbid Angelin muut julkaisut
| Illud Divinum Insanus 2011 | Kingdoms Disdained 2017 |   |
Kingdoms Disdained on yhdysvaltalaisen death metal -yhtyeen Morbid Angelin yhdeksäs studioalbumi, joka julkaistiin 1. joulukuuta 2017 Silver Lining Music -yhtiön kautta. Albumi on ensimmäinen jolla laulaja-basisti Steve Tucker on mukana sitten vuoden 2003 Heretic-albumin.
Soundiltaan albumi on paluu alkuaikojen death metal -juurille eikä näin ollen jatka edellisen Illud Divinum Insanus -albumin Industrial-linjalla.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Piles of Little Arms | 3.44 |  |  |  |  |  |  |  |
| 2. | D.E.A.D. | 3.00 |  |  |  |  |  |  |  |
| 3. | Garden of Disdain | 4.24 |  |  |  |  |  |  |  |
| 4. | The Righteous Voice | 5.03 |  |  |  |  |  |  |  |
| 5. | Architect and Iconoclast | 5.43 |  |  |  |  |  |  |  |
| 6. | Paradigms Warped | 3.59 |  |  |  |  |  |  |  |
| 7. | The Pillars Crumbling | 5.05 |  |  |  |  |  |  |  |
| 8. | For No Master | 3.28 |  |  |  |  |  |  |  |
| 9. | Declaring New Law (Secret Hell) | 4.20 |  |  |  |  |  |  |  |
| 10. | From the Hand of Kings | 4.02 |  |  |  |  |  |  |  |
| 11. | The Fall of Idols | 4.48 |  |  |  |  |  |  |  |
|  |  | 47.39 |  |  |  |  |  |  |  |
Kokoonpano

Steve Tucker – laulu, basso
Trey Azagthoth – kitara, koskettimet
Scott Fuller – rummut
Arvostelut

Kaaoszine: 6+/10
Metalliluola: 7-/10
Aiheesta muualla

Kingdoms Disdained Discogsissa. (englanniksi)
Albumi Kingdoms Disdained Encyclopaedia Metallum -sivustolla (englanniksi)
Dan Labraaten

| Mitalit | Mitalit | Mitalit |  |
| --- | --- | --- | --- |
|  Dan Labraaten vuonna 1967. |  Dan Labraaten vuonna 1967. |  Dan Labraaten vuonna 1967. |  |
Maa:   Ruotsi
Miesten jääkiekko
| MM-kilpailut  | MM-kilpailut  | MM-kilpailut  |  |
|  Hopeaa | Moskova 1986 |  |  |
|  Pronssia | Helsinki 1974 |  |  |
|  Pronssia | Düsseldorf ja München 1975 |  |  |
|  Pronssia | Katowice 1976 |  |  |
|  Pronssia | Moskova 1979 |  |  |
Dan Labraaten (s. 5. syyskuuta 1951 Arvika) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Kanada-cupissa 1976 ja viisissä MM-kilpailuissa, joissa hän saavutti yhden MM-hopean ja neljä MM-pronssia. Vuoden 1975 MM-turnauksessa hän teki yhdeksän maalia ja oli joukkueensa toiseksi paras maalintekijä.
Labraaten siirtyi vuonna 1969 Grums IK:sta pääsarjajoukkue Leksands IF:ään, jossa hän voitti Ruotsin-mestaruuden vuosina 1973, 1974 ja 1975. Hän pelasi kuusi kautta Pohjois-Amerikassa. Kausina 1976–1978 hän edusti WHA:ssa Winnipeg Jetsia ja voitti liigan mestaruuden vuonna 1978. Tämän jälkeen hän siirtyi NHL:ään ja edusti 2,5 kautta Detroit Red Wingsia sekä 1,5 kautta Calgary Flamesia. Hän pelasi NHL:ssä 268 runkosarjaottelua, joissa hän teki 71 maalia ja sai 73 syöttöpistettä, sekä kahdeksan pudotuspeliä, joissa hän teki yhden maalin. Kaudet 1982–1988 Labraaten pelasi jälleen kotimaassaan Leksandin joukkueessa.
Cumberland (Englanti)

Cumberlandin lippu
Cumberland tummanpunaisella.
Cumberland on luoteisin Englannin historiallisista kreivikunnista ajalta 1889–1974. Carlislen kaupunki erotettiin siitä hallinnollisesti vuonna 1915. Se rajoittui pohjoisessa Skotlantiin. Cumberland jakautui hallinnollisesti kuuteen kihlakuntatyyppiseen wardiin, nämä puolestaan seurakuntiin. Nykyään Cumberland kuuluu Cumbriaan yhdessä Westmorlandin ja eräiden pienempien alueiden kanssa.
Cumberland on ollut harvaan asuttua, sangen maaseutumaista. Se sijaitsi Irlanninmeren itärannalla.
Cumberlandin kastike on perinteinen englantilainen kylmä liharuokien kastike. Se tehdään punaisista viinimarjoista.
Aiheesta muualla

Kuvia tai muita tiedostoja aiheesta Cumberland (Englanti) Wikimedia Commonsissa
Citroën C4 Aircross

Citroën C4 Aircross on Citroënin valmistama crossover-tyyppinen henkilöautomalli. Sen ensimmäistä sukupolvea myytiin vuosina 2012–2017 Euroopan markkinoilla. Vuosina 2018–2020 valmistettua toisen sukupolven mallia myytiin ainoastaan Kiinassa.
Citroën C4 Aircross I (2012–2017)

| Citroën C4 Aircross I |
| --- | --- |

Valmistustiedot
Valmistusmaa:   Japani
Valmistaja:  Citroën
Konserni:  Groupe PSA
Valmistusvuodet:  2012–2017
Korimalli:  5-ovinen crossover
Luokka:  J-segmentti
Edeltäjä:  Citroën C-Crosser
Seuraaja:  Citroën C5 Aircross
Teknisesti samankaltaisia:  Citroën C-Crosser Chrysler 200 I Chrysler Sebring (JS) Dodge Avenger (JS) Dodge Caliber Dodge Journey Fiat Freemont Jeep Compass (MK49) Jeep Patriot Lancia Flavia Mitsubishi ASX Mitsubishi Delica D:5 Mitsubishi Eclipse Cross Mitsubishi Grand Lancer Mitsubishi Lancer VII Mitsubishi Outlander II Mitsubishi Outlander III Peugeot 4007 Peugeot 4008 Proton Inspira
Tekniset tiedot
Pohjalevy:  Mitsubishi GS
Moottori:  R4
Iskutilavuus:  1,6–2,0 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali CVT-automaatti
Ensimmäisen sukupolven malli esiteltiin Geneven autonäyttelyssä keväällä 2012. Nimestään huolimatta C4 Aircross ei perustu Citroën C4 -malliin, sillä auto kehitettiin edeltäjänsä C-Crosserin tavoin PSA-konsernin ja Mitsubishin välisessä yhteistyössä, ja sen sisarmallit ovat Peugeot 4008 ja Mitsubishi ASX. Mallia tuotiin Peugeot 4008:sta poiketen myös Suomeen.
C4 Aircrossin moottorivalikoimassa olivat Suomessa 1,6-litrainen (117 hv) bensiinimoottori sekä 1,6- (114 hv) ja 1,8-litraiset (150 hv) dieselmoottorit. Dieselmallit olivat kuusivaihteisia ja saatavana nelivetoisina. Joillain markkinoilla oli tarjolla myös 2,0-litrainen (150 hv) bensiinimoottori portaattomalla CVT-automaattivaihteistolla.
Citroën C4 Aircross II (2018–2020)

| Citroën C4 Aircross II |
| --- | --- |

Valmistustiedot
Valmistusmaa:   Kiina
Valmistaja:  Citroën
Konserni:  Groupe PSA
Valmistusvuodet:  2018–2020
Korimalli:  5-ovinen crossover
Luokka:  J-segmentti
Teknisesti samankaltaisia:   PF1-pohjalevyn mallit  Citroën C2  Citroën C3  Citroën C3 Aircross  Citroën C3 Picasso  Citroën C3 Pluriel  Citroën C4 Cactus  Citroën C-Elysée  DS 3  Opel Crossland  Peugeot 1007  Peugeot 207  Peugeot 208  Peugeot 2008  Peugeot 301 
Tekniset tiedot
Pohjalevy:  PSA PF1
Moottori:  R3
Iskutilavuus:  1,2 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 6-vaihteinen manuaali
Kiinassa valmistettava ja myytävä toisen sukupolven C4 Aircross esiteltiin Pekingin autonäyttelyssä keväällä 2018. Se on 12 senttimetriä pidempi versio Euroopassa myytävästä C3 Aircross -mallista.
Aiheesta muualla

Kuvia tai muita tiedostoja aiheesta Citroën C4 Aircross Wikimedia Commonsissa
Kilpeenjoki (joki)

| Kilpeenjoki Петровка |
| --- | --- |
Laskupaikka:  Suomenlahti
Maat:  Venäjä, Suomi
Kilpeenjoki (Venäjän puolella vuodesta 1948 ven. Петро́вка, Petrovka) on joki Venäjällä ja Suomessa. Joen vesistöalue sijaitsee pääosin Venäjällä Viipurin piirin alueella, mutta latvaosa ulottuu Suomessa Lappeenrannan alueelle. Vesistöalue on Juustilanjoen vesistön ja Saimaan kanavan itäpuolella.
Kilpeenjoen vesistön latvahaarat ovat Lappeenrannassa  Konnun kylän seudulla Nuijamaanjärven itäpuolella. Vesistön suurin järvi Suomen puolella on Myräjärvi. Alajuoksulla jokeen virtaavat lännestä Mustajärven ja idästä Ihantalanjärven vedet. Kilpeenjoki laskee Ventelänselän pohjukkaan, josta on vesiyhteys edelleen Juustilanselkään ja nykyistä Saimaan kanavaa pitkin Viipurinlahden Suomenvedenpohjaan. Venäjän puolella joki virtaa entisten Nuijamaan ja Viipurin maalaiskunnan alueella. Joen varrella sijaitsivat Pihkalanjärven, Pihkalan, Terävälän, Kilpeenjoen ja Yliveden kylät.
Darak

| Darak |
| --- | --- |
 Tšadjärvi vuonna 2015 maiden rajat piirrettynä. Kamerunin alue on keskellä alhaalla.
 Darak
 Koordinaatit: 12°52′43″N, 14°18′1″E 
Valtio:  Kamerun
Alue:  Extrême-Nord
Departementti:  Logone-et-Chari
Hallinto:  
 – Hallinnon tyyppi:  kunta
Pinta-ala:  
 – Kokonaispinta-ala:  658,6 km²
Väkiluku (2005):  23 900
Infobox OKVirheellinen NIMI-arvo: 
Darak on kunta ja sen keskustaajama Extrême-Nordin alueen Logone-et-Charin departementissa Kamerunissa. Se sijaitsee Tšadjärven saarella noin 150 kilometriä departementin keskuksesta Kousserista luoteeseen. Kunnassa on 23 900 ja taajamassa 8 600 asukasta (vuonna 2005, väestönlaskenta).
Maantiede ja asutus

Darakin kunnan pinta-ala on 658,6 neliökilometriä. Se rajoittuu lännessä Nigeriaan, pohjoisessa ja idässä Tšadiin sekä etelässä Kamerunin Blangouan, Hilé-Alifan ja Makarin kuntiin. Maisemaa leimaa Tšadjärven tulvatasanko. Kasvillisuus on pensas- ja heinäsavannia ja paikoitellen metsää.
Kuntaan kuuluu keskustaajaman lisäksi 39 kylää. Asukkaiden enemmistö on nigerialaisia hausoja (49 %), margeja (16 %), jukuneja (15 %) ja kanureja (8 %). Kamerunilaisia on alle kymmenen prosenttia. Vallitseva uskonto on islam. Lisäksi on kristittyjä ja animisteja.
Historia

Darakin saari ja tulvatasanko on syntynyt 1970-luvulla alkaneen Tšadjärven kuivumisen seurauksena. Vesijättömaalle muuttaneet nigerialaiset ja kamerunilaiset perustivat 1990-luvun puoliväliin mennessä yli 30 kylää, joissa oli yli 7 000 asukasta. Darakin ensimmäiset asukkaat olivat nigerialaisia kalastajia, jotka muuttivat sinne 1980-luvun lopulla. Nigeria miehitti Kamerunin Makarin arrondissementtiin kuuluneen alueen vuonna 1987, ja se kuului sen jälkeen Bornon osavaltion Ngalan alueen Wulgon piirikuntaan.
Haagin Kansainvälinen tuomioistuin päätti vuonna 2002, että alue kuuluu Saksan, Britannian ja Ranskan siirtomaa-aikana tekemien sopimusten mukaisesti Kamerunille. Maan viranomaiset perustivat Darakin arrondissementin vuonna 2004 ja kunnan vuonna 2007.
Liikenne, talous ja palvelut

Darakin saarelle pääsee vain veneellä. Asukkaiden pääelinkeino on kalastus. Lisäksi harjoitetaan maanviljelyä, karjanhoitoa, kaupankäyntiä ja käsityöammatteja. Darakissa pidetään viikoittaiset markkinat. Kalaa viedään tuoreena, kuivattuna ja savustettuna etupäässä Nigerian Maiduguriin.
Palveluihin kuuluvat alakoulut, yläkoulu ja terveyskeskus. Puutteellinen vesihuolto käsittää kaivoja ja porakaivoja. Sähköä saadaan aggregaateista ja aurinkopaneeleista. Kunnan talous ja palvelut ovat kärsineet terroristijärjestö Boko Haramin hyökkäyksistä ja lisääntyneestä kuivuudesta.
Kilperik (Akvitania)

Kilperik (k. 632) oli Karibert II:n poika, joka oli isänsä kuoleman jälkeen lyhyen aikaa Akvitanian kuningas. Hänen setänsä Dagobert I murhautti alaikäisen pojan pian tämän isän kuoleman jälkeen.
Conan Exiles

| Conan Exiles |
| --- | --- |

Kehittäjä:  Funcom
Julkaisija:  Funcom
Jakelija:  Humble Store, Steam, Epic Games Store, Microsoft Store ja PlayStation Store
Pelimoottori:  Unreal Engine 4
Julkaistu:  WindowsWW 30. tammikuuta 2017 PlayStation 4, Xbox OneWW 8. toukokuuta 2018
Lajityyppi:  selviytymispeli ja toimintaseikkailupeli
Pelimuoto:  yksinpeli, moninpeli ja yhteistyömoodi
Ikäluokitus:  USK 18, USK 18 ja USK 18 
Alusta:  PlayStation 4, Windows, Xbox One
Jakelumuoto:  Digitaalinen jakelu
Lisää peliartikkeleitaVideopelien teemasivulla
Conan Exiles on Funcomin kehittämä ja julkaisema selviytymispeli. Peli on julkaistu tammikuussa 2017 Windowsille ja myöhemmin PlayStation 4:lle ja Xbox Onelle.
Kehitys

Peli sijoittuu Age of Conan: Hyborian Adventures -pelin ja Conan barbaari -kirjojen maailmaan.
Peli julkaistiin ennakkojulkaisuna Steam-palvelussa, mutta sai runsaasti kielteistä palautetta. Pelin kehitystä jatkettiin ja pelin lopullinen versio julkaistiin vuonna 2018.
Vastaanotto

Peli on saanut Pelaaja -lehden arvostelussa arvosanaksi 6/10.
V2.fi antoi pelille arvosanaksi 3,5/5 tähteä arvostelussaan.
Peli on saanut IGN:n arvostelussa arvosanaksi 6.7/10.
Myynti

Peli on myynyt yli 1,4 miljoonaa kappaletta tehden siitä Funcomin suurimman menestyksen.
Aiheesta muualla

Conan Exiles MobyGamesissa (englanniksi)
Conan Exiles Internet Movie Databasessa (englanniksi)
Kentän laidalla

| Kentän laidalla |
| --- | --- |
Tyyli:  draama
Kestoaika:  8×40 min
Alkuperämaa:  Suomi
Alkuperäiskieli:  suomi, ruotsi
Verkko:  Yle TV1, Yle Areena
Julkaistu:  2021
Esitetty:  23. toukokuuta 2021 –
Jaksoja:  8
Tuotanto
Tuottaja(t):  Mats Långbacka Anna-Maija Halonen
Ohjaaja(t):  Lauri Nurkse
Käsikirjoittaja(t):  Annina Holmberg Matti Laine (dramaturgi)
Säveltäjä(t):  Tuomo Leino
Kuvaaja(t):  Jari Mutikainen
Tuotantoyhtiö(t):  Långfilm Productions Finland Oy
Aiheesta muualla
IMDb 
Elonet
Kentän laidalla on Yle TV1 -kanavalla alkukesästä 2021 ensiesitetty, turkulaisista jalkapallojunioreista ja heidän vanhemmistaan kertova 8-osainen aikuisten draamasarja. Annina Holmbergin käsikirjoittama ja Lauri Nurksen ohjaama minisarja perustuu tuottaja Mats Långbackan alkuperäisideaan.
Juoni

Kunnianhimoinen fysioterapeutti Erika Jalava valitaan appiukkonsa Esko-Juhanin perustaman jalkapalloseuran 12-vuotiaiden poikien edustusjoukkueen uudeksi joukkueenjohtajaksi kaavoihin kangistuneen Artsi Kovasen tilalle. Valmentajiksi Esko-Juhani hankkii ensin leppoisan savolaisen Villen ja sitten tiukan ruotsalaisammattilaisen Nallen. Erika ei ymmärrä poikansa Marlonin olevan lahjakas jalkapallon lisäksi myös musiikissa, mutta onneksi isä Tuomas, kaverit ja YouTube-seuraajat ymmärtävät. Ruotsista muuttanut turkkilainen ravintoloitsijaperhe kipuilee kulttuurien yhteentörmäyksessä. Ravintolan osakkaaksi tulee jalkapalloseuran rahoittaja Helge Cadenius, jonka vaimo Vanessa vaarantaa ideoineen ravintolan kannattavuuden. Joukkueen kiltti huoltaja Lasse Heiskanen miettii valintaa uravaimonsa Kristiinan ja herttaisen mutta epävakaan kuvataiteilijan Lumikin välillä, jonka kummityttö Julia pelaa poikien joukkueessa.
Rooleissa

| 0 | 1 | 2 |
| --- | --- | --- |
|  Mervi Takatalo  | … |  Erika Jalava   |
|  Peter Kanerva  | … |  Tuomas Jalava   |
|  Elliot Waselius  | … |  Marlon Jalava   |
|  Emilia Reponen  | … |  Iris Jalava   |
|  Tapio Liinoja  | … |  Esko-Juhani Jalava   |
|  Jaana Saarinen  | … |  Tove Jalava   |
|  Mikko Kouki  | … |  Artsi Kovanen   |
|  Laura Malmivaara  | … |  Kristiina Heiskanen   |
|  Aaro Wichmann  | … |  Lasse Heiskanen   |
|  Mats Långbacka  | … |  Helge Cadenius   |
|  Cecilia Paul  | … |  Vanessa Cadenius   |
|  Helmi-Leena Nummela  | … |  Lumikki Sydänmaa   |
|  Peppi Hannula  | … |  Julia Blomqvist   |
|  Thomas Hanzon  | … |  Björn ”Nalle” Andersson   |
|  Mazdak Nassir  | … |  Murat Zaribas   |
|  Vida Koivumäki  | … |  Sabine Zaribas   |
|  Klaus Bianque  | … |  Emre Zaribas   |
|  Akseli Kouki  | … |  Ville Tirkkonen   |
|  Jarmo Mäkinen  | … |  Ove Lindström   |
|  Eero Milonoff  | … |  Reine Lindström   |
|  Tuuli Mattila  | … |  Laura Blomqvist   |
|  Aaro Antonen  | … |  Atte Kovanen  |
Tuotanto

Sarja kuvattiin lokakuusta 2019 kesään 2020 saakka. Keskeisiä tapahtumapaikkoja ovat Turun Port Arthurin puutalomiljöö, Vanha Suurtori, Turun keskuspaloasema ja Turun Urheilupuisto.
Vastaanotto

Helsingin Sanomien Laura Kytölä piti uutuussarjaa henkilökaartiltaan keskiluokkaisena ja heteronormatiivisena, mutta kirjoitti tarinan silti sisältävän monia ”haasteita ja kuolemansyntejä ylpeydestä himoon ja ahneuteen, perheen salaisuuksista mielenterveys- ja rahaongelmiin”. Hänestä tekijöiden kokemusasiantuntijuus jalkapallovanhempina näkyy lopputuloksessa, ja Lauri Nurksen vetävä ohjaus tuo sarjaan huumoria ja trillerimäisiäkin juonteita. Seura-lehden Pekka Erosen mielestä sarjan tekijät ja näyttelijät ovat päteviä, mutta kerronnan tempo liian ”kävelyvauhtista”.
Aiheesta muualla

Sarjan jaksot Yle Areenassa, katsottavissa toukokuuhun 2031 saakka
Dakar-ralli 1983

|  Dakar-ralli 1983 |
| --- | --- |
Ajankohta:  1.–20. tammikuuta 1983
Kokonaispituus:  12 000 km
Ickxin ja Brasseurin Mercedes.
Pariisi-Dakar-ralli 1983 (myös Pariisi-Algiers-Dakar) oli 5. Dakar-ralli, joka ajettiin 1. tammikuuta 1983 ja 20. tammikuuta 1983 välisenä aikana. Kilpailun lähtöpaikka oli Pariisissa Ranskassa (Place de la Concorde) ja päätepiste Dakarissa Senegalissa (Rose Lake). Kilpailun pituus oli 12 000 kilometriä ja reitti kulki Ranskan, Algerian, Nigerin, Ylä-Voltan, Norsunluurannikon, Malin, Mauritanian ja Senegalin alueella.
Kilpailuun ilmoittautui 385 kilpailijaa, joista 253 oli autoja tai kuorma-autoja, ja 132 moottoripyörää. Kilpailun maaliin pääsi 123 ajoneuvoa, joista 94 oli autoja tai kuorma-autoja, ja 29 moottoripyöriä.
Autojen kategorian voitti kaksikko Jacky Ickx/Claude Brasseur Mercedes 280 GE:llä. Moottoripyörien kategorian voitti Hubert Auriol BMW:llä. Kuorma-autojen kategorian voitti kolmikko Groine/De Saulieu/Malferiol Mercedeksellä.
Ranskalainen moottoripyöräilijä Jean-Noël Pineau kuoli kilpailussa törmäyksessä sotilasajoneuvon kanssa.
Dara Singh

| Dara Singh |
| --- | --- |
 Dara Singh vuonna 2010.
Henkilötiedot
Muut nimet:  Deedar Singh Randhawa
Syntynyt: 19. marraskuuta 1928 Dharmuchak, Punjab, Brittiläinen Intia
Kuollut: 12. heinäkuuta 2012 (83 vuotta) Mumbai, Maharashtra, Intia
Ammatti:  ammattipainija, näyttelijä, poliitikko
Puoliso:  Bachno Kaur  (vih. 1942; ero 1952) Surjit Kaur  (vih. 1961; k. 2012)
Lapset:  6
Muut tiedot
Aktiivisena:  1947–2012
Dara Singh Randhawa (pandžabiksi ਦਾਰਾ ਸਿੰਘ ਰੰਧਾਵਾ, Dārā Siṁgh Radhāvā, syntyjään Deedar Singh Randhawa, pandžabiksi ਦੀਦਾਰ ਸਿੰਘ ਰੰਧਾਵਾ, Dīdār Siṁgh Radhāvā; 19. marraskuuta 1928 Dharmuchak, Punjab, Brittiläinen Intia – 12. heinäkuuta 2012 Mumbai, Maharashtra, Intia) oli intialainen ammattipainija, näyttelijä, elokuvaohjaaja ja poliitikko. Aloitettuaan uransa painijana hän aloitti näyttelemisen vuonna 1952. Hän työskenteli hindi- ja punjabielokuvatuottajana, -ohjaajana ja -käsikirjoittajana sekä näytteli elokuvissa ja televisiossa. Hänen roolinsa Hanumanina Ramanand Sagarin televisiosarjassa Ramayan teki hänestä suositun. Hän kuului Intian kansanpuolueeseen ja istui Intian parlamentin ylähuoneessa Rajya Sabhassa vuodet 2003–2009. Singh valittiin vuoden 2018 WWE Hall of Fame -kunniagallerian Legacy-kategoriaan ensimmäisenä intialaisena.
Singh kuoli sydäninfarktiin 83-vuotiaana kotonaan Mumbaissa.
Yksityiselämä

Singh oli uskonnoltaan sikhi. Hän oli naimisissa kahdesti ja hänellä oli kuusi lasta, kolme tytärtä ja kolme poikaa.
Valikoitu filmografia

Anand ‎(1971)
Karma (1986)
Kal Ho Naa Ho (2003)
Jab We Met (2007)
Aiheesta muualla

Wikimedia Commonsissa on kuvia tai muita tiedostoja aiheesta .
Dara Singh Internet Movie Databasessa. (englanniksi)
Dara Singh Allmoviessa (englanniksi)
Cliff Potts

Potts televisiosarjassa Big Hawaii.
Cliff Potts (oik.  Clifton Vandyke  Potter, s. 5. tammikuuta 1942 Glendale, Kalifornia) on yhdysvaltalainen näyttelijä. Pottsin aktiiviura kesti 1960-luvun lopulta 1990-luvun loppuun.
Potts on vieraillut muun muassa sarjoissa Alfred Hitchcock esittää, Baywatch, Dallas, Ihmemies MacGyver, Matlock, Murhasta tuli totta sekä Star Trek: The Next Generation.
Valittu filmografia

Man Called Gannon (1969)
Sometimes a Great Notion (1970) suom. Ei tuumaakaan
Silent Running (1972), suom. Hiljainen pako
The Groundstar Conspiracy (1972)
Cry for Me Billy (1972)
A Case of Rape (1974)
The Last Ride of the Dalton Gang (1979)
Aiheesta muualla

Cliff Potts Internet Movie Databasessa. (englanniksi)
Dakar-ralli 1982

|  Dakar-ralli 1982 |
| --- | --- |
Ajankohta:  1.–20. tammikuuta 1982
Kokonaispituus:  10 000 km
Kilpailun alankomaalaisia osallistujia lähdössä matkaan Amsterdamista kohti Pariisia 29. joulukuuta 1981.
Pariisi-Dakar-ralli 1982 (myös Pariisi-Algiers-Dakar) oli 4. Dakar-ralli, joka ajettiin 1. tammikuuta 1982 ja 20. tammikuuta 1982 välisenä aikana. Kilpailun lähtöpaikka oli Pariisissa Ranskassa (Place de la Concorde) ja päätepiste Dakarissa Senegalissa (Rose Lake). Kilpailun pituus oli 10 000 kilometriä ja reitti kulki Ranskan, Algerian, Malin ja Senegalin alueella.
Kilpailuun ilmoittautui 385 kilpailijaa, joista 233 oli autoja, 129 moottoripyörää ja 23 kuorma-autoja. Kilpailun maaliin pääsi 127 ajoneuvoa, joista 94 oli autoja ja 33 moottoripyöriä.
Autojen kategorian voitti kolmikko Claude Marreau/Bernard Marreau Renaultilla. Moottoripyörien kategorian voitti Cyril Neveu Hondalla. Kuorma-autojen kategorian voitti kolmikko Groine/De Saulieu/Malferiol Mercedeksellä.
Hollantilainen moottoripyöräilijä Bert Oosterhuis kuoli kilpailun aikana.
Kerjäläisten valtakunnassa

Kerjäläisten valtakunnassa on vuonna 1985 julkaistu Dingon konserttitallenne, joka julkaistiin VHS-formaatissa. Konsertti on taltioitu Porin puuvillatehtaalla vuonna 1985. Osa videon sisällöstä julkaistiin vuonna 2004 Dingomania-DVD:llä.
Kappaleet

Valkoiset tiikerit
Kerjäläisten valtakunta
Tuulen viemää
Valomerkki
Kirjoitan
Kulkuri ja kaunotar
Kunnian kentät
Nahkatakkinen tyttö
Rio ohoi
Hämähäkkimies
Ota paha pois
Kokoonpano

Pertti Neumann (laulu)
Jonttu Virta (kitara)
Pepe Laaksonen (basso, laulu)
Juha Seittonen (rummut)
Pete Nuotio (koskettimet)